Sep 30,2018
ఉద్యోగులకు రూ.3 కోట్ల కార్ల బహుమతి
గాంధీనగర్‌: సూరత్‌కు చెందిన వజ్రాల వ్యాపారి సావ్జి దోలకియా మరోమారు తన ఉదారతను చాటుకున్నారు. ప్రతి ఏటా తమ ఉద్యోగులకు ఖరీదైన బహుమతులు ఇస్తూ వార్తల్లో నిలిచే హరికృష్ణ డైమండ్స్‌ ఎక్స్‌పోర్ట్‌ కంపెనీ అధినేత దోలకియా.. ఈసారి కూడా తమ ఉద్యోగులకు ఖరీదైన గిఫ్ట్‌లను అందజేశారు. కంపెనీలో పనిచేస్తున్న ముగ్గురు ఉత్తమ ఉద్యోగులకు బెంజ్‌ కార్లను బహుమతిగా ఇచ్చారు. ఈ సీనియర్‌ ఉద్యోగులు కంపెనీలో చేరి 25 ఏళ్లు పూర్తి చేసుకున్నారు. వీరికి ఒక్కొక్కరికి రూ.3 కోట్ల మెర్సిడెస్‌ బెంజ్‌ జీఎల్‌ఎస్‌ ఎస్‌యూవీ బహుకరించారు.
మీ స్నేహితులకు రికమెండ్ చెయ్యండి